Здравейте, бих искала да попитам има ли член по който работодателя да може да ме съкрати по взаимно съгласие и ако да какво обезщетение ми се полага след това от борсата. Завърнах се от майчинство, детето ми е на 1г. и 7 месеца. 




Съкращение по взаимно съгласие след завръщане от майчинство втора година
========================================================================

 

Здравейте, г-жо Илиева,


няма подобна хипотеза на съкращаване по взаимно съгласие. Има прекратяване на трудовия договор по взаимно съгласие – чл. 325, ал. 1, т. 1 от КТ, но в такъв случай Ви се дължи минимално обезщетение за безработица, както и съкращаване на щата – чл. 328, ал. 1, т. 2 от КТ. При втория случай дневното парично обезщетение за безработица е в размер 60 на сто от среднодневното възнаграждение или среднодневния осигурителен доход, върху който са внесени или дължими осигурителни вноски за фонд “Безработица” за последните 24 календарни месеца, предхождащи месеца на прекратяване на осигуряването, и не може да бъде по-малко от минималния и по-голямо от максималния дневен размер на обезщетението за безработица, определен със Закона за бюджета на държавното обществено осигуряване за всяка календарна година. Определените за 2020 г. минимален и максимален размер на обезщетението са съответно 9,00 лв. и 74,29 лв.


Поздрави,  

адв. Николина Митова  

0898 303092


